ХьэрычэтыщIэ щIалэхэм папщIэ
КъБР-м и Жылагъуэ палатэм дэлажьэ ЩIалэгъуалэ советым накъыгъэм и 26-м сыхьэт 12-м щегъэжьауэ 15 пщIондэ иригъэкIуэкIынущ Урысей хьэрычэт Iуэхум и махуэм теухуа «Бжэ зэIухахэм я махуэ». Ар къызэрагъэпэщ хьэрычэт Iуэхум пэрыувагъащIэхэмрэ абы зезытыну зи мурадхэм- рэ папщIэ. КъБР-м и Жылагъуэ палатэм и конференц-пэшырщ зэIущIэр щекIуэкIынур. Хьэрычэт Iуэхум хыхьагъащIэхэм абы къыщащIэнущ я хуитыныгъэхэм, налог- хэм ятеухуауэ яIэ упщIэхэм я жэуапхэр. Хьэрычэт Iуэхум, экономикэм, къэралыр къазэрыдэIэпыкъум, бухгалтер учётым ехьэлIауэ фызыщIэупщIэнухэр «Бжэ зэIухахэм я махуэр» щекIуэкIынум и пэ къихуэу къевгъэхь хъунущ. УпщIэхэм жэуап щратынущ зэIущIэм е ар зыхуэгъэзам электроннэ IэмалхэмкIэ хурагъэхьыжынущ.
УпщIэхэр къыздевгъэхьынур: ms_pri_op_kbr@mail.ru. Фыпсалъэ хъунущ КъБР-м и Жылагъуэ советым дэлажьэ ЩIалэгъуалэ советым экономикэмкIэ и комиссэм хэт Къаншокъуэ ФатIимэ и телефоным: 8-928-084-86-52 е а комиссэм и унафэщI Тумановэ Еленэ и деж: 8-928-706-78-88.
